laion/Wikipedia-Exotic huggingface dataset:
שטר שחרור

שטר שחרור הוא אחד משלוש הדרכים בהן עבד כנעני משתחרר מאדונו. האדון כותב לעבד שטר שבו כתוב שהוא משחרר את העבד, ונותנו לידי העבד. ערך מורחב – גיטו וידו באים כאחד בתלמוד דנו האיך יכול העבד להשתחרר בקבלת השטר מאדונו, והרי מה שקנה עבד קנה רבו. ביישוב לשאלה זו אמרו בגמרא ש"גטו וידו באים כאחד". זאת אומרת שביחד עם נתינת הגט לידו זוכה בשחרורו ועל ידי זה יכול לקבל הגט שחרור ולהשתחרר. מלבד שחרור על ידי שטר, ישנן עוד שתי אפשרויות: גרעון כסף - אופן נוסף לשחרור העבד הוא על ידי תשלום כסף לאדון. עשרים וארבעה ראשי איברים - כמו כן אם האדון פצע את עבדו באחד מעשרים וארבעה ראשי איברים קונסים את האדון שהעבד יֵצא לחירות. עבד כנעני לאחר שמשתחרר, צריך לטבול טבילה (נוסף על הטבילה שטבל בעת שנכנס לעבדות), בטבילה זו הוא משתחרר והופך לגר יהודי לכל דבר ועניין, וכך הוא לשון הרמב"ם:”כשישתחרר העבד, צריך טבילה אחרת בפני שלושה ביום, שבה תיגמר גירותו, ויהיה כישראל; ואין צריך לקבל עליו מצוות, ולהודיעו עיקרי הדת, שכבר הודיעוהו, כשטבל לשם עבדות” צילום של גט שחרור משנת 1866, באתר טוויטר משנה תורה לרמב"ם, ספר קדושה, הלכות איסורי ביאה, פרק י"ג, הלכות ז'–ט')
ספריית המדינה של וירטמברג

ספריית המדינה של וירטמברג (בגרמנית: Württembergische Landesbibliothek או WLB) היא אחת משתי ספריות ההפקדה של באדן-וירטמברג, גרמניה וממוקמת בשטוטגרט (השנייה היא ספריית המדינה של באדן בקרלסרוהה). שורשיה בספרייה המרכזית של הדוכסות ההיסטורית של וירטמברג. הספרייה כוללת 3.8 מיליון פריטים והיא הרביעית בגודלה במדינת באדן-וירטמברג, לאחר ספריות אוניברסיטת פרייבורג, אוניברסיטת היידלברג ואוניברסיטת טיבינגן. בספרייה אוסף גדול וחשוב של כתבי יד מימי הביניים, כולל כ-7,000 פרטי אינקונבולה ("דפוס ערש", פריטים שהודפסו מהמצאת הדפוס עד 1500) וכן האוסף הגדול בעולם של ספרי ביבליה. הספרייה הוקמה ב-1765 על ידי קרל השני אויגן, דוכס וירטמברג כספרייה ציבורית מרכזית של הדוכסות, בחסות הדוכס בעיר לודוויגסבורג. ב-1777 הועברה הספרייה לשטוטגרט. קרל אויגן עצמו התעניין באיסוף ספרים כמו גם מטבעות וחפצי אמנות ועסק באופן אישי בהגדלת האוסף ושיפורו עד מותו ב-1793. ב-1803, בעת כיבוש נפולאון, הועברו לספרייה ספריותיהם הגדולות של מוסדות דתיים כקתדרלות ומנזרים. ב-1820 הועברה הספרייה ל-Invalidenhaus (בית חולים צבאי לשעבר) ונקראה "הספרייה המלכותית" (Königliche Landesbibliothek). המבנה נהרס כמעט כליל בעת מלחמת העולם השנייה. חלק ניכר מאוצרות הספרייה ניצלו, אך כ-400,000 פריטים הושמדו בהפצצות הלילה שבין ה-12 ל-13 בדצמבר 1944, רובם ככולם הודפסו לאחר 1930. המבנה הנוכחי של הספרייה, בסגנון הברוטליזם, נחנך במיקומה ההיסטורי ב-1970. כתבי יד: כ-15,000 כתבי יד מימי הביניים, בהם כרוניקות משפחת צימרן (Zimmerische Chronik), מקור חשוב לחקר ההיסטורי והאתנוגרפי של האזור בסוף ימי הביניים. אינקונבולה: כ-7,000 פריטים, האוסף החמישי בגדלו בעולם. אוסף הביבליה: 16,000 ספרי תנ"ך והברית החדשה מודפסים. בהם תנ"ך גוטנברג שנרכש ב-1978, העותק המלא היחיד של התנ"ך בתרגומו לאנגלית מאת ויליאם טינדייל. אוסף מוזיקה אוסף מפות, כ-136,000, חלק גדול מהן מפות אזוריות דיוקנאות, כ-120,000 גלויות, כ-31,500 היסטוריה של הבלט בפרט וריקוד בכלל, כ-2,700 כרכים ארכיון ואוסף פרידריך הלדרלין ארכיון שטפן גאורגה מדיה וקבצים בנושא ספריית המדינה של וירטמברג בוויקישיתוף אתר האינטרנט הרשמי של ספריית המדינה של וירטמברג ספריית המדינה של וירטמברג, ברשת החברתית פייסבוק ספריית המדינה של וירטמברג, ברשת החברתית אקס (טוויטר) ספריית המדינה של וירטמברג, ברשת החברתית אינסטגרם ספריית המדינה של וירטמברג, הבלוג הרשמי
מדינת הגמדים

האם התכוונתם ל... במדינת הגמדים – שיר ילדים עברי משנת 1940 שכתבה אלה אמיתן והלחין יצחק לוי מדינת הגמדים (סרט) – סרט קולנוע ישראלי משנת 2016 מדינת הגמדים (תוכנית טלוויזיה) – תוכנית טלוויזיה ישראלית בהשתתפות בובות בערוץ כאן 11, בפורמט של "ניוזוידס"
Come On Over Tour

Come On Over Tour הוא סיבוב ההופעות הראשון של הזמרת שאניה טוויין. סיבוב הופעות זה נועד לקדם את אלבומה Come On Over, ובמהלכו ביקרה הזמרת באירופה, בצפון אמריקה ובאוסטרליה. סיבוב ההופעות הפך לאחד המצליחים ביותר של שנות ה-90 וכן לאחד מסיבובי ההופעות המצליחים אי פעם של אמנית אישה. סיבוב ההופעות נצפה על ידי יותר מ-2 מיליון צופים והרוויח כ-80 מיליון דולר. הוא זכה לביקורות חיוביות רבות ואף הוכתר בזמנו לסיבוב ההופעות הטוב ביותר של אמן או אמנית קאנטרי על ידי "Pollstar Concert Industry Awards". מופעי החימום בהופעות היו של להקת Leahy ושל זמר הקאנטרי שיין מיינור. סיבוב ההופעות היה בחסות חברת Gitano Jeans. פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: יש לתרגם את תוכן הטבלה לעברית ולהוסיף קישורים פנימיים. Robin Eggar, Shania Twain: The Biography, Simon and Schuster, 2010-06-15, ISBN 978-1-4516-0454-2. (באנגלית)
מונוגיים

מונוגיים (באנגלית: MonoGame) היא תוכנה חופשית לשימוש בידי מפתחי משחקי מחשב המסוגלת לתת למשחקים שפותחו עבור מערכות ההפעלה Windows ו - Windows Phone יכולת לרוץ על מערכות הפעלה אחרות. סביבת מונוגיים תומכת ב iOS, אנדרואיד, MacOS, Linux, PS4, PSVita, Xbox One ו - Switch. הפלטפורמה מיישמת את ממשק תכנות היישומים XNA 4 של מיקרוסופט. המשחקים הפופולריים Bastion ו Fez השתמשו במונוגיים כדי לאפשר הרצה מחוץ ל windows. .NET Framework מונו אתר האינטרנט הרשמי של מונוגיים מונוגיים, ברשת החברתית פייסבוק מונוגיים, ברשת החברתית אקס (טוויטר) מונוגיים, סרטונים בערוץ היוטיוב github.com/MonoGame - קוד המקור ב GitHub "Documentation | MonoGame". www.monogame.net (באנגלית אמריקאית). נבדק ב-2017-08-25. "Windows 8, XNA and MonoGame". MSDN. 2012-08-01. MonoGame is an Open Source implementation of the Microsoft XNA 4 Framework. The goal is to allow XNA developers on Windows & Windows Phone to port their games to the iOS, Android, Mac OS X, Linux with both PlayStation Suite and Windows 8 support currently under development.
אטלאנטיקו

אטלאנטיקו (בספרדית: Atlántico) הוא אחד מ-32 המחוזות של קולומביה. המחוז נמצא בצפון קולומביה והוא גובל בים הקריבי בצפון, במגדלנה במזרח ובבוליבר במערב. המחוז משתרע על שטח של 3,388 קמ"ר. בירת המחוז היא ברנקייה. בתקופה הפרה-קולומביאנית התגוררו באזור מספר שבטי ילידים, ובעיקר בני המוקנה (אנ'). האירופאי הראשון שהגיע לאזור היה מגלה הארצות הספרדי רודריגו דה בסטידס באזור 1500. האזור היה שייך ליחידות מנהליות שונות, למעט תקופה קצרה בשנות ה-50 של המאה ה-19 אז הוקמה פרובינציית סבנייה, אך עם הפיכתה של רפובליקת גרנדה החדשה, הישות ששלטה אז בשטחי קולומביה, למדינה פדרלית, שטחי הפרובינציה סופחו למדינת בוליבר (אנ'). עם הקמת רפובליקת קולומביה במתכונתה הנוכחית ב-1866 המדינה הפכה למחוז בוליבר. בתחילת המאה ה-20 החלוקה המנהלית של קולומביה עברה רפורמות רבות תוך זמן קצר. ב-1905 הוקם מחוז אטלאנטיקו, אך ב-1908 הייתה רפורמה נוספת במסגרתה הוקם במקומו מחוז ברנקייה, ורפורמה נוספת כעבור פחות משנתיים סיפחה אותו מחדש למחוז בוליבר. ההקמה הסופית של המחוז התרחשה ב-14 ביולי 1910. כלכלת המחוז מסתמכת בעיקר על מסחר ותעשייה, בעיקר בבירה ברנקייה, ובמידה פחותה יותר על חקלאות וכרייה. בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לארבע פרובינציות (Provincias) כדלהלן: מדיה וקבצים בנושא אטלאנטיקו בוויקישיתוף אתר האינטרנט הרשמי של אטלאנטיקו אטלאנטיקו באתר האגודה הגאוגרפית של קולומביה (בספרדית).
נבחרת גביע הפדרציה של אוסטריה

נבחרת גביע הפדרציה של אוסטריה היא נבחרת הטניס של אוסטריה המשחקת בגביע הפדרציה העולמי ומורכבת משחקניות הטניס הבכירות שלה. הנבחרת משחקת בגביע הפדרציה החל משנת 1963, כאשר התחרות הוקמה. ההישג של הנבחרת הוא הגעה לחצי הגמר 4 פעמים. נכון לשנת 2017 שיחקה אוסטריה מאז תחילת השתתפותה בגביע הפדרציה 139 משחקים בינלאומיים, בהם ניצחה 63 מפגשים. הדירוג הנוכחי של נבחרת אוסטריה בדירוג נבחרות הנשים של גביע הפדרציה, הוא המקום ה-24 בעולם, נכון ל-15 באפריל 2024, עלייה של 2 מקומות לעומת דירוג קודם. 1963 : רבע גמר 1964 : סיבוב 1 1965 : - 1966 : סיבוב 1 1967 : - 1968 : - 1969 : - 1970 : - 1971 : - 1972 : סיבוב 1 1973 : סיבוב 1 1974 : סיבוב 2 1975 : סיבוב 1 1976 : - 1977 : סיבוב 1 1978 : סיבוב 1 1979 : - 1980 : סיבוב 1 1981 : - 1982 : סיבוב 1 1983 : סיבוב 1 1984 : סיבוב 2 1985 : סיבוב 1 1986 : רבע גמר 1987 : סיבוב 1 1988 : סיבוב 2 1989 : רבע גמר 1990 : חצי גמר 1991 : רבע גמר 1992 : סיבוב 2 1993 : סיבוב 1 1994 : רבע גמר 1995 : רבע גמר 1996 : רבע גמר 1997 : בית עלומי ב' 1998 : בית עלומי ב' 1999 : בית עלומי ב' 2000 : בית עלומי 2001 : רבע גמר 2002 : חצי גמר 2003 : רבע גמר 2004 : חצי גמר 2005 : רבע גמר 2006 : רבע גמר 2007 : בית עלומי ב' 2008 : בית עלומי ב' 2009 : אזור אירופה/אפריקה 2010 : אזור אירופה/אפריקה 2011 : אזור אירופה/אפריקה 2012 : אזור אירופה/אפריקה 2013 : אזור אירופה/אפריקה 2014 : אזור אירופה/אפריקה 2015 : אזור אירופה/אפריקה 2016 : אזור אירופה/אפריקה 2017 : אזור אירופה/אפריקה 2018 : אזור אירופה/אפריקה 2019 : אזור אירופה/אפריקה 2020-21 : אזור אירופה/אפריקה 2022 : אזור אירופה/אפריקה מדיה וקבצים בנושא נבחרת גביע הפדרציה של אוסטריה בוויקישיתוף נבחרת טניס הנשים של אוסטריה - דף הנבחרת מאתר גביע הפדרציה דירוג נבחרות הנשים של גביע הפדרציה באתר הפדרציה הבינלאומית לטניס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
Slide

Slide (בעברית: להחליק) הוא שיר של הדי ג'יי והמפיק הסקוטי קלווין האריס. בשיר משתתפים הזמר האמריקאי פרנק אושן, הראפרים האמריקאים קוואבו ואופסט מתוך להקת ההיפ-הופ מיגוס. שיר זה הוא הסינגל המוביל מתוך אלבום האולפן החמישי של האריס, Funk Wav Bounces Vol.1, שפורסם ב-23 בפברואר 2017 דרך חברת התקליטים סוני מיוזיק. ב-21 בפברואר 2017, הודיע האריס על "Slide", ושיתוף פעולה עם הזמר האמריקאי, פרנק אושן, ולהקת ההיפ-הופ האמריקנית מיגוס. אושן, האריס ומיגוס זכו לקרדיטים על השירה והכתיבה, בעוד שההפקה התבצעה על ידי האריס בלבד. השיר פורסם ב-23 בפברואר 2017. השיר הוא שיתוף הפעולה הראשון של אושן מאז שעזב את דאף ג'אם, וכן שיתוף הפעולה הראשון של מיגוס עם האריס ואושן. מידע על הסינגל "Slide" באתר מיוזיק בריינז סרטון השיר "Slide" באתר יוטיוב The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
הוריקן אופליה

הוריקן אופליה (באנגלית: Hurricane Ophelia) היא שם שניתן לציקלון טרופי חזק שאיים על האיים האזוריים וגרם להשפעות משמעותיות בממלכה המאוחדת ואירלנד כציקלון אקסטרופי. סופת הציקלון הטרופית השבע-עשרה, הסערה הנקראת 15, והחורבן השישי של עונת ההוריקנים האטלנטית ב-2017. הסופה כעת עומדת על דרגה 3 מתוך 5 בסולם ספיר סימפסון והיא התפתחה ב-14 באוקטובר 2017. סופה זו התפתחה לאחר 30 שנה ללא הוריקנים באזורי אירופה הצפוניים. אופליה היא ההוריקן העוצמתי ביותר שתועד אי פעם במזרח האוקיינוס האטלנטי, והראשון מאז 1939 שמגיע כל כך צפונה. מדיה וקבצים בנושא הוריקן אופליה בוויקישיתוף הפתעה באוקיינוס: הוריקן "אופליה" בדרך לאירופה, באתר ynet, 15 באוקטובר 2017 לקראת "אופליה": בתי הספר באירלנד סגורים, באתר nrg ערך זה הוא קצרמר בנושא גאוגרפיה ובנושא אסונות. אתם מוזמנים לתרום לוויקיפדיה ולהרחיב אותו.
יואב רבינוביץ'

יואב רבינוביץ' (נולד ב-10 במרץ 1987) הוא קומיקאי, סטנדאפיסט ותסריטאי ישראלי. יואב רבינוביץ' נולד ברחובות וגדל בנס ציונה. לרבינוביץ' תואר ראשון במשפטים ומדע המדינה מהאוניברסיטה העברית. רבינוביץ' הופיע בעבר כסטנדאפיסט, ובמשך תקופה היה חבר בצוות הכותבים של התוכנית "גב האומה". ב-2009 השתתף בתוכנית הרדיו "ץ סופית", ששודרה ברדיו תל אביב, וגילם בה דמויות שונות. ב-2016 השתתף בתוכנית "עוד כותרות" בערוץ 2 - תחילה ככותב ולאחר מכן כשחקן בתפקיד עצמו. מלבד זה, כתב ושיחק בתוכנית "לילה טוב עם אסף הראל" ששודרה בערוץ 10, והשתתף בתוכנית האקטואליה "היום שהיה" בפינת "המועדון", כחלק מצוות בדרנים המביעים את דעתם על ענייני היום באופן סאטירי. בנוסף, הגיש פינה בתוכנית בשם "קיר הברזל", בה סקר באופן סאטירי את פעילותם של פוליטיקאים ישראלים ברשתות החברתיות. ביולי 2017 יצר, כתב והגיש יחד עם אריאל ויסמן וניב מג'ר את התוכנית "טלוויזיה מהעתיד" ששודרה ברשת 13. באפריל 2018 החל להגיש את תוכנית הריאלטי "אף פעם לא מאוחר", בהשתתפות שלמה בראבא, הפרופסור רפי קרסו, מפקד חיל האוויר לשעבר איתן בן אליהו ומאמן הכדורסל פיני גרשון. בהמשך לכך הוא גם הגיש את העונה השנייה, עונת הבנות בכיכובן של ציפי פינס, שרה'לה שרון, רבקה מיכאלי ונורית גפן. ב-2019 עד 2022 ערך רבינוביץ' את התוכנית "מהצד השני עם גיא זהר" בהגשת גיא זהר בערוץ כאן 11 ואף שימש מספר פעמים כמגיש מחליף לגיא, בין היתר לאחר מותו של אביו, אלי זהר. מפברואר 2020 עד סוף 2021 הגיש רבינוביץ' את הפודקאסט "יואב על החדשות" עם קומיקאים אורחים ב"כאן הסכתים". החל מ-2021 מגיש עם שיר ראובן את חלק מהפרקים של הפודקאסט "זינוק לאתמול" בכאן תרבות. יואב רבינוביץ', ברשת החברתית אקס (טוויטר) יואב רבינוביץ', ברשת החברתית אינסטגרם יואב רבינוביץ', במיזם "אישים" לתיעוד היצירה הישראלית יואב רבינוביץ', במסד הנתונים הקולנועיים IMDb (באנגלית) יהודה נוריאל, צחוק בצד, באתר "ידיעות אחרונות", 18 ביולי 2017 דורון ניר וראם שרמן, ראיון עם יואב רבינוביץ', בפודקאסט geekonomy,‏ 1 באוגוסט 2017 יואב בירנברג, "לפני שאני ישראלי, לפני שאני יהודי, אני שמן", באתר "ידיעות אחרונות", 8 באוגוסט 2018 עבודה מצחוק: הסטנדאפיסטים הם הרוקסטארים החדשים, באתר Time Out תל אביב, 15 בספטמבר 2016
יחסי ארצות הברית – נורווגיה

יחסי ארצות הברית–נורווגיה הם היחסים הדו-צדדיים בין ארצות הברית של אמריקה לבין ממלכת נורווגיה. למהפכה האמריקאית ב-1776 הייתה השפעה עמוקה על נורווגיה, והאידיאלים הדמוקרטיים של חוקת ארצות הברית שימשו כמודל למחברי חוקת נורווגיה ב-1814. הקשר ההדוק בין שני העמים התחזק עם ההגירה המסיבית של נורווגים לארצות הברית בין השנים 1825–1940, בהן היגרו כ-850 אלף נורווגים לארצות הברית. בתקופה שלאחר מלחמת העולם השנייה, הן תוכנית מרשל והן המחויבות החזקה לברית נאט"ו תרמו לקשר החזק בין שתי המדינות. היחסים התחזקו עוד יותר עם ביקורו של נשיא ארצות הברית, ביל קלינטון בנורווגיה ב-1999. ביקורו של קלינטון היה ביקורו הראשון של נשיא ארצות הברית מכהן בנורווגיה. כיום, ישנם יותר מ-4.5 מיליון אמריקאים ממוצא נורווגי בארצות הברית. מתוכם, לשלושה מיליון נורווגיה היא המוצא היחיד או העיקרי שלהם. קצת יותר מ-2% מהלבנים בארצות הברית, הם ממוצא נורווגי. רובם חיים במערב התיכון: במינסוטה, מערב ויסקונסין, צפון איווה ודקוטה. אמריקאים-נורווגים נוהגים לשמור על מורשתם במובנים רבים. חלק גדול מהם משתייכים לכנסייה הלותרנית-אוונגליסטית. כמו כן הם שומרים על מורשתם הקולינרית, תלבושות מסורתיות וחגים נורווגים. האמריקאים ממוצא סקנדינבי מונים כ-11–12 מיליון נפשות בארצות הברית, מייצגים כ-6% מהאוכלוסייה הכללית וכ-25% מהאוכלוסייה הלבנה במערב ארצות הברית. רוב האוכלוסייה הנורווגית בארצות הברית משויכת לכנסייה הלותרנית, אם כי מיעוטים מהם משתייכים לכנסייה הקתולית או לכתות פרוטסטנטיות אחרות. יש יותר אנשים ממוצא נורווגי בארצות הברית מאשר נורווגים בנורווגיה. שיעור הלידות הגבוה של האמריקאים-נורווגים במאה השנים האחרונות גרמו להכפלת האוכלוסייה הנורווגית בארצות הברית פי 4 תוך 100 שנים. לארצות הברית ישנה שגרירות רשמית באוסלו, ולנורווגיה ישנה שגרירות רשמית בוושינגטון די. סי.. לנורווגיה יש 4 קונסוליות בארצות הברית - בניו יורק, במיניאפוליס, ביוסטון ובסן פרנסיסקו. בשנת 1906, פתחה נורווגיה קונסוליה במיניאפוליס, מינסוטה. הקונסוליה הפכה לקונסוליה כללית בשנת 1946. ב-2001, תכננה ממשלת נורווגיה לסגור את הקונסוליה, אך לבסוף היא נשארה פתוחה בעקבות מאמץ קבוצות נורווגיות לגרום לממשלת נורווגיה לא לסגור את הקונסוליה. בשנת 2007, הודיעה ממשלת נורווגיה שוב על כוונתה לסגור את הקונסוליה ולהחליף אותה בקונסוליה של כבוד. לאחר שהקונסוליה נהפכה לקונסוליה של כבוד, סגן נשיא ארצות הברית לשעבר וולטר מונדייל הסכים לשמש כקונסול של כבוד. נכון לשנת 2015 אלבינד הייברג, מנכ"ל ארגון "בני נורווגיה" (אנ') שדואג לשימור המסורת של אנשים ממוצא נורווגי בצפון אמריקה, משמש כקונסול של כבוד של נורווגיה במיניאפוליס. בעבר הייתה קונסוליה נורווגית במיאמי, שנסגרה ב-2003. הקונסוליה שימשה את פלורידה, אלבמה, ג'ורג'יה, צפון קרוליינה, דרום קרוליינה והקריביים. מדיה וקבצים בנושא יחסי ארצות הברית – נורווגיה בוויקישיתוף http://www.prnewswire.com/news-releases/walter-mondale-to-be-norways-consul-general-in-minneapolis-58583582.html Ode, Kim (2015-07-25). "Sons of Norway CEO Heiberg is Norway's new consul general". Minneapolis Star-Tribune. נבדק ב-2017-04-17.
I Created Disco

I Created Disco (בעברית: אני יצרתי דיסקו) הוא אלבום אולפן הבכורה של המוזיקאי הסקוטי קלווין האריס, שפורסם ב-15 ביוני 2007 על ידי קולומביה רקורדס. לאלבום קדמו הסינגלים "Acceptable in the 80s" ו "The Girls", אשר הגיעו למקומות העשירי והשלישי במצעד הסינגלים הבריטי בהתאמה. האלבום הוצג לראשונה במצעד האלבומים הבריטי כאשר הוא במקום השמיני ונמכרו 16,121 מעותקיו בשבועו הראשון. ב-23 במאי 2008, זכה האלבום בתואר זהב על ידי ה-BPI. עד לנובמבר 2014, נמכרו מעבר ל-223,800 עותקים של האלבום. הכתיבה וההקלטה של I Created Disco החלו בשנת 2006, כאשר האריס חזר אל עיר הולדתו של בדמפריס, סקוטלנד, לאחר שחי בלונדון במשך שנתיים. כל ההקלטה והפקת האלבום התרחש במחשב אמיגה בסקוונסר המוזיקלי OctaMED, בסטודיו הביתי של האריס, אשר נקרא Calvinharrisbeats Studio. כל 14 רצועות האלבום נכתבו, הופקו ובוצעו אך ורק על ידי האריס. לקראת יציאת האלבום, פרסמה קולומביה 2 סינגלים, "Acceptable in the 80s" ו-"The Girls". עטיפת האלבום הייתה בשימוש גם כדי לקדם את הדור הרביעי של iPod Nano בצהוב. כל השירים נכתבו והולחנו על ידי קלווין האריס.  מידע על האלבום I Created Disco באתר MusicBrainz האלבום I Created Disco באתר Discogs האלבום I Created Disco באתר יוטיוב
שמואל בן-שמואל

שמואל בן-שמואל (נולד ב-1951) הוא דיפלומט ישראלי, שכיהן בשנים 2013–2017 כשגרירה של מדינת ישראל באוסטרליה וכשגריר לא-תושב בפפואה גינאה החדשה ובפיג'י. בן-שמואל נולד בתל אביב-יפו בשנת 1951. בצבא ההגנה לישראל שירת כחטיבת הצנחנים כצנחן, כולל במלחמת ההתשה ומלחמת יום הכיפורים. לאחר שירותו הצבאי קיבל תואר ראשון במדעי המדינה מאוניברסיטת תל אביב לפני שהצטרף לשורות משרד החוץ ב-1981. עבודתו של בן-שמואל בשירות החוץ הישראלי נמשכה כשלושה עשורים והתמקדה בחיזוק הקשר של ישראל עם יהדות התפוצות בעולם תוך התמודדות עם אנטישמיות ודה-לגיטימציה. עבודתו כדיפלומט כללה הצבות כיועץ מדיני בפרטוריה שבדרום אפריקה, סגן הקונסול הכללי בניו יורק, ראש חטיבת תפוצות ודתות במשרד החוץ והקונסול הכללי באטלנטה. משנת 2006 ועד לשירותו בקנברה כיהן כראש המשרד לעניינים יהודיים במשרד החוץ. בשנת 2013 הוחלט למנותו לשגריר ישראל באוסטרליה, ובנובמבר 2017 הוחלף במרק סופר. הוא נשוי לגילה מאז 1980 ולהם שלושה ילדים בוגרים. יחסי אוסטרליה–ישראל יחסי ישראל–פפואה גינאה החדשה יחסי ישראל-פיג'י His Excellency Ambassador Shmuel Ben-Shmuel, באתר משרד החוץ (באנגלית) מינויים לשירות החוץ, באתר משרד ראש הממשלה, 13 בינואר 2013
All About It

All About It הוא שיר של הראפר האמריקאי האדי אלן, בהשתתפות הזמר הבריטי אד שירן. השיר הוקלט עבור אלבום האולפן הראשון של אלן, People Keep Talking. ב-13 באוקטובר 2014, הוא הפך לזמין בשירותי ההזרמה וההורדה. השיר נכתב על ידי שני הזמרים, בשיתוף פאריש וורינגטון ואר ג'י פרג'יוסון, ונכנס לעשירייה הפותחת של המצעדים בגרמניה, בלגיה ואוסטריה. סרטון השיר "All About It" באתר יוטיוב
מיכאל ברודסקי

מיכאל ברודסקי (נולד ב-1972 בסנקט פטרבורג) הוא דיפלומט ישראלי. ברודסקי מכהן כשגריר ישראל באוקראינה מאז אוגוסט 2021. וכיהן כשגריר בקזחסטן וכשגריר לא-תושב בקירגיזסטן בשנים 2015–2018. בשנת 1990 עלה ברודסקי לישראל יחד עם בני משפחתו. ברודסקי בעל תואר ראשון במדע המדינה והוא מוסמך אוניברסיטה בדיפלומטיה וביטחון לאומי מאוניברסיטת תל אביב. ברודסקי הצטרף למשרד החוץ הישראלי בשנת 2002. הוא שימש כנספח עיתונות בשגרירות ישראל במוסקבה (2003-2008), נספח פוליטי באותה השגרירות בשנים 2006–2008 ומנהל ענייני הציבור בשגרירות ישראל בלונדון בשנים 2009-2013. רקע מוקדם על קזחסטן והאזור רכש בהיותו ראש הצוות שטיפל במרכז אסיה במשרד החוץ, ובין היתר, לקח חלק ביוני 2009 בהכנת ביקורו של נשיא מדינת ישראל, שמעון פרס, בקזחסטן. בשנת 2015 מונה לשגריר בקזחסטן במקום אלי טסמן. בשנת 2015 הועמד על ידי אתר החדשות "newsru.co.il" לפרס "גיבור השנה", על היותו עובד המדינה הראשון שהגיע לדרג שגריר מהעלייה מברית המועצות לשעבר בשנות ה-90. בפברואר 2022, במסגרת המשבר בין אוקראינה לרוסיה, זומן ברודסקי לבירור במשרד החוץ של אוקראינה לאחר שפורסם כי ממשלת ישראל פנתה למוסקבה בבקשה לסיוע בפינוי אזרחיה מאוקראינה במצב של מלחמה. הוא דובר רוסית, עברית, אנגלית וגרמנית. הוא נשוי לרגינה שפיר ולהם 3 ילדים. יחסי ישראל–קזחסטן יחסי ישראל–קירגיזסטן מדיה וקבצים בנושא מיכאל ברודסקי בוויקישיתוף שוש להב, מיכאל שלי.. השגריר שלנו בקזחסטן, Good Times, ‏1 באוקטובר 2016 מיכאל ברודסקי, ברשת החברתית אקס (טוויטר) ברכות לשגריר החדש שלנו!, באתר שגרירות ישראל באוקראינה, ‏9 באוגוסט 2021 (באוקראינית) New Israeli Ambassador to Kazakhstan appointed שוש להב, ריאיון עם מיכאל ברודסקי – שגריר ישראל בקזחסטן ובקירגיסטן, באתר ארגון גמלאים, 29 ביוני 2017 Герои и антигерои Израиля 2015 года. Голосование на NEWSru.co.il (ברוסית) סם סוקול, השגריר בקייב זומן לבירור לאחר שישראל ביקשה סיוע מרוסיה בפינוי אזרחים, באתר הארץ, 17 בפברואר 2022 ביוגרפיה, באתר שגרירות ישראל בקזחסטן (ברוסית)
If I Could (שיר של ויילי)

If I Could (בעברית: אם הייתי יכול) הוא שיר של הראפר הבריטי ויילי בהשתתפות הזמר-יוצר הבריטי אד שירן. השיר הוא הסינגל השני מתוך המיני-אלבום השני של ויילי, Chill Out Zone. הוא פורסם ב-15 במאי 2011 להורדה דיגיטלית בממלכה המאוחדת. הקליפ הועלה ליוטיוב ב-1 במאי 2011, צולם בקינגסטון, ג'מייקה והופק על ידי בן פיטרס. השיר הגיע למקום ה-26 במצעד האינדי הבריטי. הורדה דיגיטלית If I Could" – 3:07" סרטון השיר "If I Could" באתר יוטיוב
עיטם עקוד-זנב

עיטם עקוד-זנב (שם מדעי: Haliaeetus leucoryphus) הוא מין של עוף דורס גדול ממשפחת הנציים המצוי בטבע במרכז אסיה והקצה המזרחי של אירופה הנמצא בסכנת הכחדה. אורכו של עיטם זה 72–84 ס"מ, מוטת כנפיים של 180–215 ס"מ ומשקל של 2.3–3.7 ק"ג. העיטם בעל נוצות זקורות בצבע חום-קרם עם ראש נקי מנוצות ומקור לבן גדול, כנפיים חומות ורגליים לבנות בעלות קרסים. העיטם מעופף בערבות ובמקווי מים סביב מרכז אסיה ממונגוליה וקזחסטן עד לצפון הודו ובנגלדש. העיטם מעופף בסמוך לנהרות ושולה משם דגים שונים, חלקם כמו כמה מיני קרפיון יותר גדולים מהעיטם. הוא יטרוף גם עופות מים כמו אווזים שנוחתים בנהר. מדיה וקבצים בנושא עיטם עקוד-זנב בוויקישיתוף עיטם עקוד-זנב, באתר ITIS (באנגלית) עיטם עקוד-זנב, באתר NCBI (באנגלית) עיטם עקוד-זנב, בבסיס הנתונים ARKive (באנגלית) עיטם עקוד-זנב, באתר GBIF (באנגלית) עיטם עקוד-זנב באתר הרשימה האדומה של IUCN
סוכנות הביון הפדרלית של ארגנטינה

סוכנות הביון הפדרלית של ארגנטינה (בספרדית: Agencia Federal de Inteligencia, בראשי תיבות: AFI), הייתה סוכנות ביון קצרת יומין בארגנטינה שהייתה אחראית לאיסוף מודיעין בנוגע לביטחון הלאומי והאינטרסים הלאומיים של הרפובליקה של ארגנטינה משנת 2015 ועד 2024, עת פורקה והוחלפה במזכירות המודיעין הממלכתית. הסוכנות עסקה גם באיסוף מודיעין פלילי ומנכ"ל הסוכנות עמד גם בראש קהילת המודיעין הארגנטינאית. זו הייתה סוכנות הביון החשובה במדינה עם בסיסים ותחנות משלה ברחבי העולם והייתה כפופה לנשיאות המדינה. ערך מורחב – SIDE בינואר 2015 הודיעה נשיאת המדינה כריסטינה פרננדס דה קירשנר כי בכוונתה לקדם חקיקה שתפרק את מזכירות המודיעין ותקים במקומה סוכנות נפרדת תחת השם "סוכנות הביון הפדרלית", עקב פרשת הירצחו של התובע הפדרלי, אלברטו ניסמן. במרץ 2015 סוכנות הביון הפדרלית הוקמה באופן רשמי לאחר שמזכירות המודיעין פורקה באופן סופי. ביולי 2024 סוכנות הביון הפדרלית פורקה והוחלפה במזכירות המודיעין שהוקמה מחדש כ"מזכירות המודיעין הממלכתית". אתר האינטרנט הרשמי של סוכנות הביון הפדרלית של ארגנטינה סוכנות הביון הפדרלית של ארגנטינה, ברשת החברתית אקס (טוויטר) סוכנות הביון הפדרלית של ארגנטינה, סרטונים בערוץ היוטיוב La nueva secretaría de inteligencia ya consumió el 20% de su presupuesto. Argentina to dissolve intelligence body after prosecutor death
אלכסנדר אדלר פון דניאלס

גנרל אלכסנדר אדלר פון דניאלס (בגרמנית Alexander Edler von Daniels;‏ 17 במרץ 1891 – 6 בינואר 1960), היה מפקד בכיר בוורמאכט שפיקד על כוחות במלחמת העולם השנייה, ונפל בשבי במהלך קרב סטלינגרד. פון דניאלס נולד ב-17 במרץ 1891 בטריר, שהשתייכה לאימפריה הגרמנית. בשנת 1910 התגייס לצבא הגרמני הקיסרי, והצטרף לרגימנט הרגלים ה-143 (אלזס התחתית ה-4), ולחם בשורותיו במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918. לאחר המלחמה הצטרף פון דניאלס לפרייקור, ולאחר מכן הצטרף לרייכסווהר, ומילא בו תפקידי פיקוד ומטה. ב-1 באוקטובר 1932 הועלה פון דניאלס לדרגת מיור, וב-1 ביוני 1935 הועלה לדרגת אוברסט לוטננט. ב-1 בינואר 1938 הועלה לדרגת אוברסט, וב-1 באוקטובר אותה שנה מונה למפקד רגימנט הרגלים ה-18. עם פרוץ המלחמה היה פון דניאלס מפקד רגימנט הרגלים ה-18, אשר היה חלק מהדיוויזיה ה-6, ופיקד עליו במהלך המערכה בפולין, שבה הייתה הדיוויזיה חלק מהארמייה הראשונה בחזית המערבית, ובמהלך המערכה על צרפת לחם עם הדיוויזיה כחלק מהקורפוס ה-40 במסגרת הארמייה ה-16, ולאחר מכן הועמד בכוננות למבצע ארי הים שבסוף בוטל. ב-10 בדצמבר 1940 מונה פון דניאלס למפקד רגימנט הרגלים ה-239, ובמהלך מבצע ברברוסה לחם עמו כחלק מהדיוויזיה ה-106, אשר לחמה כחלק מקבוצת ארמיות מרכז, והשתתף עמו בקרב ביאליסטוק-מינסק, בקרב סמולנסק ובקרב מוסקבה, ועל פעולותיו הוא קיבל ב-15 בדצמבר 1941 את עיטור הצלב הגרמני בזהב. ב-21 במרץ 1942 מונה פון דניאלס למפקד הדיוויזיה ה-376, עמה לחם במתקפת הקיץ הגרמנית, כחלק מהקורפוס ה-8 במסגרת הארמייה השישית, ולאחר מכן בקרב סטלינגרד כחלק מהקורפוסים ה-11, ה-8 וה-4 לסירוגין במסגרת הארמייה השישית. ב-18 בדצמבר 1942 קיבל פון דניאלס על פעולותיו את עיטור צלב האבירים של צלב הברזל, וב-28 בינואר 1943 הוא נכנע בראש כוחותיו לכוחות הצבא האדום ונלקח בשבי. במהלך שהותו בשבי הצטרף פון דניאלס לוועד הלאומי למען גרמניה החופשית ולאיחוד הקצינים הגרמנים, ובשל כך סולק ב-23 בדצמבר 1944 מהוורמאכט. בשל הבושה והחרפה שהמיט על משפחתו, נשלח אחיו הרברט פון דניאלס, שהיה חבר בוואפן אס אס לשירות בחזית, אולם הוא שרד את המלחמה. ב-12 באוקטובר 1955 שוחרר פון דניאלס מהשבי, ולאחר מכן התגורר בבילפלד, שם חי עד מותו ב-6 בינואר 1960. אלכסנדר אדלר פון דניאלס (אורכב 03.03.2016 בארכיון Wayback Machine) באתר lexikon-der-wehrmacht בגרמנית